Diari Oficial de la Generalitat Valenciana


Sumari del DOGV 7131, del 15-10-2013 (2013/9832)

RESOLUCIÓ de 10 d'octubre de 2013, de la Conselleria d'Educació, Cultura i Esport, de nomenament d'assessors de formació de centres de Formació, Innovació i Recursos Educatius de la Comunitat Valenciana (CEFIRE).
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7131

Data del DOGV
:   15-10-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/9832


Data del document
:   10-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 10 d'octubre de 2013, de la Conselleria d'Educació, Cultura i Esport, de nomenament d'assessors de formació de centres de Formació, Innovació i Recursos Educatius de la Comunitat Valenciana (CEFIRE). [2013/9832]  
Per mitjà de la Resolució de 23 d'abril de 2013, de la Conselleria d'Educació, Cultura i Esport (DOCV data 29.04.2013), es va convocar un concurs de mèrits per a la selecció i el nomenament, durant un període màxim de quatre anys, d'assessors de formació de centres de Formació, Innovació i Recursos Educatius de la Comunitat Valenciana.   
Una vegada concloses les fases del procés de selecció, i vista la proposta de nomenament que eleva la comissió de selecció, resolc:  
  
Primer   
Nomenar assessors de formació de centres de Formació, Innovació i Recursos Educatius de la Comunitat Valenciana els docents que s'enumeren en l'annex I d'esta resolució, per a ocupar en comissió de servici o en adscripció temporal, si correspon, les assessories que s'indiquen en l'annex mateix.  
  
Segon  
Publicar el llistat d'aspirants que han superat la puntuació mínima exigida en la convocatòria, sense obtenció de plaça, que s'indiquen en l'annex II d'esta resolució.  
  
Tercer  
Publicar el llistat de sol·licituds desestimades que s'indiquen en l'annex III, amb indicació del motiu de desestimació.  
  
Quart  
Deixar desertes les assessories que s'indiquen en l'annex IV d'esta resolució.  
  
Quint  
Admetre la renúncia presentada per l'aspirant Marina Blanco Barrios, amb DNI 70678852-T, a l'assessoria d'Escola Inclusiva i Transició entre Etapes.  
  
Sext  
D'acord amb el que preveu la base octava de l'esmentada Resolució de 23 d'abril de 2013, la duració del nomenament d'estos assessors serà per un període màxim de quatre anys, computats a partir de l'1 de setembre de 2013.  
  
Sèptim  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei reguladora de la Jurisdicció Contenciosa Administrativa, contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la consellera d'Educació, Cultura i Esport en el termini d'un mes a partir de l'endemà de la publicació en el Diari Oficial de la Comunitat Valenciana.  
  
b) El recurs contenciós administratiu s'haurà de plantejar davant del jutjat contenciós competent, en el termini de dos mesos a partir de l'endemà de la publicació en el Diari Oficial de la Comunitat Valenciana.  
  
  
València, 10 d'octubre de 2013.- La consellera d'Educació, Cultura i Esport: María José Catalá Verdet.